



	  
STANDARDNI OBRAZAC SADRŽAJA DOKUMENTA ZA SAVJETOVANJE S JAVNOŠĆU

	
Naslov dokumenta
	Analiza kratkih lanaca opskrbe sa smjernicama za Program razvoja poljoprivrede i ruralnog razvoja Grada Karlovca (2027.–2031.)


	Stvaratelj dokumenta,
tijelo koje provodi savjetovanje
	
Grad Karlovac, Upravni odjel za gospodarstvo, razvoj grada i fondove EU 


	
Svrha dokumenta / obrazloženje
	Svrha ove analize jest pružiti sažet, ali cjelovit pregled pojmovnog, strateškog i razvojnog okvira kratkih lanaca opskrbe hranom te ocijeniti polazno stanje i potencijale njihova razvoja na području Grada Karlovca. Analiza treba poslužiti kao podloga za planiranje i provedbu lokalnih mjera potpore poljoprivredi i lokalnoj proizvodnji hrane, u skladu s ciljevima definiranima u razvojnim dokumentima Grada. 
Ciljevi analize su sljedeći:
1. definirati pojam i temeljna obilježja kratkih lanaca opskrbe hranom te prikazati njihov značaj u europskom i nacionalnom strateškom okviru;
1. mapirati postojeće aktere lokalnog prehrambenog sustava - proizvođače, prerađivače, prodajne kanale i potporne institucije;
1. analizirati tržišne tokove: tržnice, izravnu prodaju, internetsku prodaju, HoReCa sektor, javne ustanove i maloprodaju;
1. identificirati ključne barijere i potencijale te usporediti stanje s primjerima dobre prakse iz Hrvatske i Europske unije;
1. dati zaključke i preporuke za jačanje i organizaciju kratkih lanaca opskrbe te definirati ulogu Grada Karlovca, uključujući polazišta za oblikovanje poticajnih mjera za poljoprivrednike.
Analiza je namijenjena prvenstveno tijelima gradske uprave, ali i široj stručnoj javnosti, poljoprivrednim proizvođačima, njihovim udruženjima te ostalim dionicima lokalnog prehrambenog sustava.


	
Datum dokumenta
	
18. 8. 2026. god. 

	
– WEB savjetovanje

	– predmetni dokument izrađen je temeljem Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13,  137/15, 123/17, 98/19, 144/20), Zakona o poljoprivredi (NN 118/18, 42/20, 127/20, 52/21, 152/22, 154/24) te Zakona o sustavu strateškog planiranja i upravljanja razvojem Republike Hrvatske (NN 123/17, 151/22).

	Savjetovanje s javnošću jedinice lokalne i područne samouprave provode sukladno Zakonu o pravu na pristup informacijama (“Narodne novine” br. 25/13, 85/15, 69/22).
 
Savjetovanje u pravilu traje 30 dana, osim u slučajevima kada se provodi sukladno propisu kojim se uređuje postupak procjene učinaka propisa.
 
Savjetovanje s javnošću počinje 18. 8. 2026. godine i traje do 18. 9. 2026. godine.

Primjedbe i prijedlozi na tekst Nacrta Analize kratkih lanaca opskrbe sa smjernicama za Program razvoja poljoprivrede i ruralnog razvoja Grada Karlovca (2027.–2031.) mogu se dati na priloženom obrascu  dostavom u Pisarnicu Grada Karlovca ili se mogu dostaviti e-mailom na adresu: andrea.vrbanek@karlovac.hr najkasnije do 18. 9. 2026. god. 

	Sudionici savjetovanja za dodatne upite mogu se obratiti na email adresu andrea.vrbanek@karlovac.hr 

